CELEX: 62012TN0087
Language: bg
Date: 2012-02-23 00:00:00
Title: Дело T-87/12: Жалба, подадена на 23 февруари 2012 г. — Duff Beer/СХВП — Twentieth Century Fox Film (Duff)

14.4.2012   
            
            
               BG
            
            
               Официален вестник на Европейския съюз
            
            
               C 109/32
            
         Жалба, подадена на 23 февруари 2012 г. — Duff Beer/СХВП — Twentieth Century Fox Film (Duff)
   (Дело T-87/12)
   2012/C 109/64
   Език на жалбата: немски
   
      Страни
   
   
      Жалбоподател: Duff Beer UG (Ешвеге, Германия) (представител: N. Schindler, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Twentieth Century Fox Film Corporation (Лос Анджелис, Съединени американски щати)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на четвърти апелативен състав на Службата за хармонизация във вътрешния пазар (марки, дизайни и модели) (СХВП) от 12 декември 2011 г. (преписка R 0456/2011-4) и решението на отдела по споровете на СХВП от 14 януари 2011 г. (№ B 1 603 771);
            
         
               —
            
            
               да осъди СХВП да заплати направените от нея съдебни разноски и съдебните разноски на жалбоподателя;
            
         
               —
            
            
               при условията на евентуалност, да спре производството по делото до постановяване на окончателно решение по висящото пред СХВП искане за отмяна по преписка 000005227 C, както и до влизане в законова сила на решенията на The Court of Commerce of Brussels по дела № 2009/6122 и № 2009/6129, с които е обявил недействителността на марка на Общността № 001341130.
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: фигуративната марка „Duff“, оцветена в черно, бяло и червено, за стоки и услуги от класовете 32, 35 и 41 (заявка № 8 351 091).
   
      Притежател на марката или знака, на която/който е направено позоваване в подкрепа на възражението: Twentieth Century Fox Film Corporation.
   
      Марка или знак, на която/който е направено позоваване в подкрепа на възражението: фигуративната марка „Duff BEER“ (марка на Общността № 1 341 130) за стоки от клас 32.
   
      Решение на отдела по споровете: уважава частично възражението за стоки и услуги от класове 32 и 35.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 2, буква б) от Регламент № 207/2009, тъй като между конфликтните марки не съществува вероятност от объркване, както и нарушение на правило 20, параграф 7, буква в), във връзка с правило 50, параграф 1 от Регламент № 2868/95, тъй като е допусната грешка при упражняване на правото на преценка по отношение на молбата на жалбоподателя за спиране на производството по обжалване.